EkBass/fiwiki-20250220-pages-articles huggingface dataset:
Rob Goris

Rob Goris (15. maaliskuuta 1982 Herentals, Belgia – 5. heinäkuuta 2012 Rouen, Ranska) oli belgialainen maantiepyöräilijä ja jääkiekkoilija. ==Jääkiekkoura== Hyökkääjänä pelannut Goris aloitti jääkiekkoilun kotikaupungissaan Herentalsissa, jossa hän pelasi ensimmäiset miesten pelinsä 16-vuotiaana kaudella 1998–1999. Goris vietti joukkueessa lähes koko seurajoukkueuransa ja voitti Belgian-mestaruuden vuosina 2002 ja 2009 sekä Belgian Cupin vuosina 1999, 2000 ja 2003. Hän pelasi myös vuodet 2003–2005 toisessa pääsarjajoukkueessa, Olympia Heist op den Bergissä, jossa Goris voitti Belgian-mestaruuden vuonna 2004. Goris edusti Belgiaa I-divisioonan MM- kilpailuissa vuonna 2004 sekä II-divisioonan MM-kilpailuissa vuosina 2005 ja 2006, joista jälkimmäinen turnaus päättyi A-lohkon pronssiin. Hän on toiminut myös Belgian A-maajoukkueen kapteenina. ==Pyöräilijäura== Goris aloitti maantiepyöräilyn lopetettuaan jääkiekkoilun ja hän voitti Palmes Cransin tallissa kansallisen amatöörisarjan mestaruuden. Hän loi sittemmin myös ammattilaisuraa Veranda's Willems-Accentin tallissa. Goris toimi vuoden 2012 Ranskan ympäriajossa belgialaisen televisioyhtiön VRT:n asiantuntijana. Hän sai 5. heinäkuuta 2012 sydänkohtauksen ja kuoli hotellihuoneessaan Rouenissa, jonne ympäriajon neljäs etappi päättyi. ==Muuta== Belgian maajoukkueessa pelanneet jääkiekkoilijat Vincent ja Mitch Morgan ovat Gorisin serkkuja. ==Jääkiekkotilastot== 1998–1999 HYC Herentals II BEL-2 2 1 0 1 0 - - - - - HYC Herentals Belgia - - - - - - - - - - 1999–2000 HYC AT Herentals BEL-2 11 20 12 32 84 - - - - - HYC Herentals Belgia 2 0 1 1 2 - - - - - 2000–2001 HYC AT Herentals BEL-2 5 5 7 12 22 - - - - - HYC Herentals Belgia 4 0 0 0 2 - - - - - 2001–2002 HYC Herentals Belgia 10 0 3 3 16 - - - - - 2002–2003 HYC Herentals Belgia 15 8 4 12 55 - - - - - 2003–2004 Olympia Heist op den Berg Belgia - - - - - - - - - - MMd1 5 0 0 0 0 2004–2005 Olympia Heist op den Berg Belgia 8 6 0 6 20 - - - - - MMd2 5 1 1 2 20 2005–2006 HYC Herentals Belgia 15 5 6 11 74 - - - - - MMd2 5 0 0 0 14 2006–2007 HYC Herentals Belgia 11 11 12 23 10 - - - - - 2007–2008 HYC Herentals Belgia - - - - - - - - - - 2008–2009 HYC Herentals Belgia 20 5 5 10 30 - - - - - ==Lähteet== * ===Viitteet=== Luokka:Belgialaiset maantiepyöräilijät Luokka:Belgialaiset jääkiekkoilijat Luokka:Vuonna 1982 syntyneet Luokka:Vuonna 2012 kuolleet
Joe Smith, American

Joe Smith, American (Isossa-Britanniassa nimikkeenä Highway to Freedom) on vuonna 1942 ensi-iltansa saanut Richard Thorpen ohjaama yhdysvaltalainen draamaelokuva, jonka pääosissa ovat Robert Young ja Marsha Hunt. Joe Smith, American kertoo sotatarviketehtaan työntekijästä, joka joutuu vihollisvakoojien sieppaamaksi. Joe Smith, American perustuu Paul Gallicon tarinaan The Adventures of Joe Smith, American (1940), jonka pohjalta Allen Rivkin laati elokuvan käsikirjoituksen. Elokuvan tuottajina olivat Jack Chertok ja Dore Schary, ja elokuvan tuotanto- ja levittäjäyhtiönä oli Metro- Goldwyn-Mayer. Elokuva kuvattiin loka-marraskuussa 1941 Kalifornian Culver Cityssä sijaitsevilla MGM:n studioilla ja Montebellossa pienellä 236 000 dollarin budjetilla. Joe Smith, American sai ensi-iltansa Yhdysvalloissa helmikuussa vuonna 1942. MGM:n merkintöjen mukaan elokuva tuotti maailmanlaajuisesti 708 000 dollaria. Voittoja kertyi MGM:lle 222 000 dollarin verran. Robert Young voitti roolisuorituksestaan National Board of Review -palkinnon parhaasta miespääosasta vuonna 1942. ==Näyttelijät== ==Lähteet== ==Aiheesta muualla== * * * Joe Smith, American TCM Movie Databasessa Luokka:Vuoden 1942 yhdysvaltalaiset elokuvat Luokka:Yhdysvaltalaiset draamaelokuvat Luokka:Vakoiluelokuvat Luokka:Yhdysvaltalaiset mustavalkoelokuvat Luokka:Richard Thorpen ohjaamat elokuvat Luokka:Metro- Goldwyn-Mayerin elokuvat
Predateurs de Laval

Prédateurs de Laval on kanadalainen jääkiekkoseura, joka on kotoisin Lavalista Quebecista. Se pelaa LNAH-liigaa. Seura tunnettiin aikaisemmin nimellä Valleyfield Braves. == Aiheesta muualla == * Prédateurs de Lavalin verkkosivut Luokka:Kanadalaiset jääkiekkoseurat
Michael K. Williams

Michael Kenneth Williams (22. marraskuuta 1966 Brooklyn, New York, New York – 6. syyskuuta 2021 Brooklyn, New York) oli yhdysvaltalainen näyttelijä. Williams tunnettiin erityisesti roolistaan Omar Littlenä televisiosarjasta The Wire. Hän näytteli lisäksi muun muassa Albert ”Chalky” Whiten roolissa televisiosarjassa Boardwalk Empire. Lisäksi hän näytteli kymmenissä elokuvissa. 12 Years a Slave -elokuvan näyttelijäkaartille myönnettiin Parhaan näyttelijäkokoonpanon SAG-palkinto vuonna 2013. Broadwalk Empiren näyttelijät palkittiin SAG-palkinnolla vuosina 2011 ja 2012 (Paras näyttelijäkokoonpano draamasarjassa). Hänet myös tunnettiin kapteeni Kimble ”Irish” Gravesin ääninäyttelijänä videopeleissä Battlefield 4 sekä Battlefield 2042. Williams löydettiin kuolleena asunnostaan New Yorkissa. Asunnosta löytyi huumeiden käyttöön viittaavia tarvikkeita ja New Yorkin oikeuslääkärin mukaan Williams kuoli tahattomaan huumeiden yliannostukseen. Williams oli aiemmin kertonut avoimesti julkisuudessa huumeiden käytöstään ja sen tuomista ongelmista. == Lähteet == == Aiheesta muualla == * * Williamsin viralliset kotisivut Luokka:Yhdysvaltalaiset näyttelijät Luokka:Vuonna 1966 syntyneet Luokka:Vuonna 2021 kuolleet
Keräkaktukset

Keräkaktukset (Escobaria) on kaktuskasvisuku, jossa on 23 pohjoisamerikkalaista lajia. Sen tieteellinen nimi on annettu 1900-luvun alkupuolella vaikuttaneiden meksikolaisten Rómulo ja Numa Escobarin kunniaksi. Keräkaktusten läheisimpiä sukulaisia ovat piikaktukset (Coryphantha) ja syyläkaktukset (Mammillaria).Anderson 2001: 307 == Tuntomerkit == Keräkaktukset ovat matalakasvuisia, yksi- tai useampivartisia. Varsi on päältä litistynyt pallo tai lieriömäinen ja uurteeton. Varressa on nystyröitä, jotka usein korkkiintuvat ja karisevat vanhemmiten. Areolit ovat pitkänomaisia ja niissä on tavallisesti lyhyitä ja suoria piikkejä, jotka peittävät kasvia tiheästi. Kukat eivät useinkaan avaudu täysin, ja pohjusmalja on lyhyt. Uloimpien kehälehtien laidoissa on ripsiä. Hedelmä on pallomainen tai pitkänomainen, tavallisesti punainen, joskus vihreä tai vaaleanpunainen. Soikeat tai melkein pyöreät siemenet ovat ruskeita tai mustanruskeita, pinnalta kuoppaisia. Piikaktuksista keräkaktukset eroavat kuoppapintaisilta siemeniltään, ripsekkäiltä ulkokehälehdiltään, varren mesiäisten puuttumiseltaan, ikääntyvien varren nystyjen korkkiintumis- ja karisemistaipumukseltaan, keväiseltä kukinta-ajaltaan, kukkien väriltään (keräkaktuksilla ei koskaan ole keltaisia kukkia), ja hedelmiltään, jotka ovat avautumattomia, punaisia ja paljaspintaisia. Eroja syyläkaktuksiin ovat areolit, jotka eivät keräkaktuksilla ole koskaan erilaistuneet yhtäältä piikkejä ja toisaalta kukkia tuottaviin osiin. == Levinneisyys == Keräkaktukset kasvavat laajalla alueella Etelä-Kanadassa, Yhdysvaltain länsiosissa ja Meksikon pohjoisosassa. Yksi laji kasvaa Kuubassa (Escobaria cubensis). == Lajit == Keräkaktusten suvun lajit:Anderson 2001: 307ss * Escobaria albicolumnaria * Escobaria alversonii * Escobaria chichuahuensis * Escobaria cubensis * Escobaria dasyacantha * Escobaria deserti * Escobaria duncanii * Escobaria emskoetteriana * Escobaria guadalupensis * Escobaria hesteri * Escobaria laredoi * Escobaria lloydii * Escobaria minima – tähtikeräkaktus * Escobaria missouriensis * Escobaria orcuttii * Escobaria organensis * Escobaria robbinsorum * Escobaria sandbergii * Escobaria sneedii – valkokeräkaktus * Escobaria tuberculosa * Escobaria villardii * Escobaria vivipara – parvikeräkaktus * Escobaria zilziana == Lähteet == * Anderson, E. F. 2001: The Cactus Family. – Timber Press. Portland, Oregon. ISBN 0-88192-498-9 * Finto: Kassu – Kasvien suomenkieliset nimet: Keräkaktukset (Escobaria) === Viitteet === == Aiheesta muualla == * Suomen Lajitietokeskus: Keräkaktukset – Escobaria * ITIS: Escobaria * United States Department of Agriculture (USDA): Escobaria Luokka:Kaktuskasvit
Kevin Hayes

Kevin Hayes (s. 8. toukokuuta 1992) on yhdysvaltalainen jääkiekkoilija, joka pelaa NHL-seura Pittsburgh Penguinsissa. Hayes on Chicago Blackhawksin ensimmäisen kierroksen varaus vuodelta 2010. Kevin Hayesin elokuussa 2021 kuollut isoveli Jimmy Hayes oli NHL-kiekkoilija. Myös heidän serkkunsa Tom Fitzgerald ja Keith Tkachuk ovat entisiä NHL-pelaajia. == Ura == Hayes pelasi vuodet 2011–2014 Hockey Eastissa Bostonin yliopistossa. Ensimmäisten kolmen kautensa aikana hän teki 17 maalia ja yhteensä 67 pistettä. Viimeisenä vuotenaan hän muodosti ketjun nykyisten Calgary Flamesin pelaajien Bill Arnoldin ja Hobey Baker Awardin vuonna 2014 voittaneen Johnny Gaudreaun kanssa. Hän teki kauden aikana 28 maalia ja syötti 39 eli tuplasi kolmen ensimmäisen kauden aikana saamat pisteensä. Hän oli Hobey Baker Awardin kymmenen parhaan ehdokkaan joukossa ja hän on kerännyt mainetta kahden suunnan hyökkääjänä, jolla on tuottelias laukaus ja joka on hyvä ylivoimalla. Hänet nimettiin Beanpot -turnauksen arvokkaimmaksi pelaajaksi. Chicago Blackhawks menetti oikeutensa Hayesiin 15. elokuuta 2014, kun ei ollut tehnyt hänen kanssaan sopimusta. 16. elokuuta hänestä tuli rajoittamattomasti vapaa pelaaja. Hayes ja New York Rangers solmivat 20. elokuuta tulokassopimuksen. Kesäkuussa 2023 Flyers kauppasi Hayesin St. Louis Bluesiin vaihdossa kuudennen kierroksen varausvuoroon vuoden 2024 varaustilaisuudessa. https://www.tsn.ca/nhl/philadelphia-flyers-trade-f-kevin-hayes-to-st-louis- blues-for-sixth-round-pick-1.1977977 Kesäkuussa 2024 Blues kauppasi Hayesin ja toisen kierroksen varausvuoron Pittsburgh Penguinsiin. https://www.sportsnet.ca/nhl/article/report-blues-sending-kevin-hayes-to- penguins/ == Lähteet == * === Viitteet === Luokka:Yhdysvaltalaiset jääkiekkoilijat Luokka:Pittsburgh Penguinsin pelaajat Luokka:Chicago Blackhawksin varaamat pelaajat Luokka:Vuonna 1992 syntyneet Luokka:Elävät henkilöt
Vierintävastus

Vierintävastus on voima, joka vastustaa vierivän kappaleen liikettä. Se johtuu pääosin epäelastisista ilmiöistä: osa liike-energiasta kuluu muodonmuutokseen tai luistoon. Vierintävastusta mallinnetaan yleisesti kitkana siihen liittyvine kitkavoimineen, mutta fysikaalisesti kyse ei ole ulkoisesta kitkavoimasta, vaikka ilmiöön liittyy yleensä lepokitkavoima. Yleisesti vierimiskitka on pienempi kuin vastaava liikekitka. Silliman, Benjamin (1871) Principles of Physics, Or Natural Philosophy, Ivison, Blakeman, Taylor & company publishers Yleisin esimerkki vierintävastuksesta on moottoriajoneuvon pyörät tiellä, jossa syntyy lämpöä ja melua sivutuotteena . == Lähteet == Luokka:Klassinen mekaniikka Luokka:Voimat
Mike Matheson

Michael "Mike" Matheson (s. 27. helmikuuta 1994 Pointe-Claire, Quebec, Kanada) on kanadalainen jääkiekkoilija, joka pelaa NHL-seura Montreal Canadiensissa. Hän on Florida Panthersin ensimmäisen kierroksen varaus vuodelta 2012. == Ura == Mathesonin junioriura alkoi QMAAA:ssa Lac Saint-Louis Lionsin joukkueessa, jossa hän pelasi vuodet 2009–2011. Sen jälkeen hän liittyi USHL-joukkue Dubuque Fighting Saintsiin, jossa hän oli puolustajien maalipörssin ykkönen kaudella 2011–2012. Seuraavalla kaudella hän pelasi NCAA:ssa Bostonin yliopiston riveissä. Hänet valittiin Hockey Eastin tulokkaiden tähdistöön. 8. toukokuuta 2014 hänet nimettiin joukkueen kapteeniksi kaudelle 2014–2015. Hän pelasi samalla kaudella viisi ottelua AHL-seura San Antonio Rampagessa. Matheson pelasi kaudella 2015–2016 uransa kolme ensimmäistä NHL-ottelua Florida Panthersissa. Pääosan kaudesta hän pelasi AHL:n Portland Piratesissa. Hän kuului maailmanmestaruuden voittaneeseen Kanadan joukkueeseen MM- kilpailuissa 2016. Hän teki turnauksen kymmenessä ottelussa kaksi maalia ja antoi neljä maalisyöttöä. Hänet valittiin kilpailujen All Stars -joukkueeseen ja parhaaksi puolustajaksi. Syyskuussa 2020 Panthers kauppasi Mathesonin yhdessä Colton Sceviourin kanssa Pittsburgh Penguinsiin vaihdossa Patric Hörnqvistiin. https://www.sportsnet.ca/nhl/article/penguins-trade-hornqvist- panthers-matheson-sceviour/ Heinäkuussa 2022 Penguins kauppasi Mathesonin ja neljännen kierroksen varausvuoron vuoden 2023 varaustilaisuudessa Montreal Canadiensiin vaihdossa Jeff Petryyn ja Ryan Poehlingiin. https://www.sportsnet.ca/nhl/article/canadiens-trade-defenceman-jeff-petry-to- penguins/ == Lähteet == * === Viitteet === Luokka:Kanadalaiset jääkiekkoilijat Luokka:Jääkiekon maailmanmestarit Luokka:Montreal Canadiensin pelaajat Luokka:Florida Panthersin varaamat pelaajat Luokka:Vuonna 1994 syntyneet Luokka:Elävät henkilöt
Strășeni

Strășeni (, ) on kaupunki Keski-Moldovassa, 24 kilometriä pääkaupunki Chișinăun keskustasta luoteeseen. Tämä noin 21 400 asukkaan kaupunki on osa 92 100 asukkaan Strășenin piiriä ja piirinsä hallintokeskus. Strășenin kaupunki on kasvanut jonkun verran vuoden 2004 jälkeen; tuolloin kaupunkiasukkaita oli 18 320. Strășenissa on rautatieasema Romanian rajan läheltä Unghenista Chișinăuhun johtavan radan varrella. Junaliikenne maan pohjoisosista kuten Bălțista pääkaupunkiin kulkee samaa rataosuutta pitkin. Kuva:MD.ST.Strășeni tîrg 2012-10-21.JPG|Tori Strășenissa. Kuva:MD.ST.Strășeni.train.station sep-2012.JPG|Strășenin rautatieasema. Kuva:Straseni TV Mast 5.jpg|Strășenin 380-metrinen radio- ja tv-lähetinmasto on yksi Euroopan korkeimmista rakenteista. == Lähteet == ==Aiheesta muualla== *Sääennuste Strășeniin (meteo2.md) Luokka:Moldovan kaupungit
Lahden ammattikorkeakoulun sosiaali- ja terveysala

Lahden ammattikorkeakoulun Sosiaali- ja terveysala on Lahden ammattikorkeakoulun yksikkö. Sosiaali- ja terveysalalta valmistuu hyvinvoinnin edistämisen ammatteihin hoitotyön, fysioterapian ja sosiaalialan asiantuntijoita. Lahden ammattikorkeakoulun opetussuunnitelmat vastaavat tulevaisuuden osaamistarpeisiin. Lahden ammattikorkeakoulu aloitti toimintansa ensimmäisten suomalaisten ammattikorkeakoulujen joukossa 1992. Sitä ennen sosiaali- ja terveysalan koulutusta oli annettu Sosiaali- ja terveysalan oppilaitoksessa. LAMKiin rakentui uusi, amk-tasoinen sosiaali- ja terveysalan koulutus. Sosiaali- ja terveysalan oppilaitos jatkoi toimintaansa ja toimii nykyisin osana Salpausta. LAMK oli osa Päijät-Hämeen koulutuskonsernia vuosina 1996-2014. Lahden ammattikorkeakoulu aloitti 1. tammikuuta 2015 itsenäisenä ammattikorkeakouluosakeyhtiönä. Vuoden 2018 alusta Lahden ammattikorkeakoulun omistajaksi tulee LUT-yliopisto. ==Koulutukset== === AMK-tutkintoon johtavat koulutukset === * Fysioterapeutti (AMK) * Sairaanhoitaja (AMK) * Sosionomi (AMK) * Bachelor's Degree Programme in Nursing, Registered Nurse === YAMK- tutkinnot === YAMK-tutkintoon johtavia koulutuksia lukuvuonna 2017-2018 ovat * Sosiaali- ja terveysalan ylempi AMK, Sosiaali- ja terveysalan kehittäminen ja johtaminen * Sosiaali- ja terveysalan ylempi AMK, Sosiaali- ja terveyspalvelujen digitalisaatio ja liiketoimintaosaaminen * Sosiaalialan ylempi AMK, lasten ja nuorten hyvinvoinnin edistäminen YAMK-tutkintoon johtavat koulutukset lukuvuodesta 2018-2019 eteenpäin ovat * Digitaaliset ratkaisut * Uudistava johtaminen * Asiakkuusjohtaminen sosiaali- ja terveyspalveluissa Täydennyskoulutuksen keinoin alan ammattilaiset voivat päivittää osaamistaan. Täydennyskoulutuksen tavoitteena on yksilön ja koko työyhteisön ammatillisen asiantuntijuuden ja osaamisen vahvistaminen ja sen kehittyminen. Täydennyskoulutusta on saatavalla laajalti sosiaali- ja terveysalan ammatillisiin tehtäviin. Esimerkkeinä mainittakoon GAS, muistisairaan kohtaaminen, Maitland -konsepti, ergonomia ja haavanhoitoon liittyvät koulutukset. Luokka:Lahden ammattikorkeakoulu
Päihdesairaala

Päihdesairaala (ent. Järvenpään sosiaalisairaala) on Suomen ainoa riippuvuusongelmien hoitoon erikoistunut sairaala. Sairaala sijaitsee Järvenpään Haarajoella. Se on A-klinikka Oy:n palvelu. Päihdesairaalaan voivat hakeutua hoitoon erilaisista riippuvuuksista kärsivät henkilöt ja heidän läheisensä kaikkialta Suomesta. Palveluihin sisältyvät katkaisu- ja vieroitushoito, päihdekuntoutus, perhekuntoutus, lääkkeetön yhteisöhoito sekä työ- ja toimintakyvyn arviointi. Asiakaspaikkoja on 70. Sairaala on toiminut vuodesta 1951 lähtien, ensin valtion laitoksena ja vuosina 1994–2017 osana A-klinikkasäätiön palvelukokonaisuutta. == Lähteet == Luokka:Suomen sairaalat Luokka:Järvenpään rakennukset ja rakennelmat Luokka:A-klinikkasäätiö
Suomen Punaisen Ristin piirit

Suomen Punaisen Ristin piirit muodostavat Suomen Punaisen Ristin alueelliset organisaatiot. Suomen Punaisella Ristillä on kaksitoista piiriä, joista osa on ruotsinkielisiä tai saamenkielisiä. Piirin nimi Piirin kotipaikka ‡ Kielet Alue Osastoja (2025) Lähde Internet-sivut Helsingin ja Uudenmaan piiri Helsingfors och Nylands distrikt Helsinki suomi ja ruotsi Itä-Uusimaa, Uusimaa, Artjärvi, Orimattila 44 Hämeen piiri Tampere suomi Kanta-Häme, Pirkanmaa, Päijät-Häme 47 Kaakkois-Suomen piiri Kouvola (Mikkeli) suomi Etelä-Karjala, Etelä-Savo, Kymenlaakso 37 Lapin piiri Rovaniemi suomi, saame Lappi 19 Länsi-Suomen piiri Jyväskylä (Seinäjoki) suomi Etelä-Pohjanmaa, Keski-Pohjanmaa, Keski-Suomi, Pohjanmaa 56 Oulun piiri Oulu suomi Kainuu, Pohjois-Pohjanmaa 35 Satakunnan piiri Pori suomi Satakunta 29 Savo-Karjalan piiri Joensuu (Kuopio) suomi Pohjois-Karjala, Pohjois-Savo 41 Varsinais-Suomen piiri Turku suomi Varsinais-Suomi 39 Åbolands distrikt Turunmaan piiri Turku ruotsi ja suomi Turunmaa, Turku 10 Ålands distrikt (Ahvenanmaan piiri) Maarianhamina ruotsi Ahvenanmaa 15 Österbottens svenska distrikt (Pohjanmaan ruotsinkielinen piiri) Vaasa ruotsi Pohjanmaa 34 ‡ Ensin piirin kotipaikka (piiritoimiston sijaintipaikkakunta), sitten mahdollinen aluetoimiston sijaintipaikkakunta suluissa. ‡ Ensin piirin kotipaikka (piiritoimiston sijaintipaikkakunta), sitten mahdollinen aluetoimiston sijaintipaikkakunta suluissa. ‡ Ensin piirin kotipaikka (piiritoimiston sijaintipaikkakunta), sitten mahdollinen aluetoimiston sijaintipaikkakunta suluissa. ‡ Ensin piirin kotipaikka (piiritoimiston sijaintipaikkakunta), sitten mahdollinen aluetoimiston sijaintipaikkakunta suluissa. ‡ Ensin piirin kotipaikka (piiritoimiston sijaintipaikkakunta), sitten mahdollinen aluetoimiston sijaintipaikkakunta suluissa. ‡ Ensin piirin kotipaikka (piiritoimiston sijaintipaikkakunta), sitten mahdollinen aluetoimiston sijaintipaikkakunta suluissa. ==Lähteet== Luokka:Suomen Punainen Risti
Kasisali

Kasisali on kuuluisa Lahden kaupungin rakennus, jota käytetään nuorisotyössä.http://www.nuorilahti.net/index.php?id=114 Tilaa siellä on 420:lle ja siellä on esiintymislava, äänentoistolaitteet, discovalot ja keittiö. Kasisalilta Paavolasta ovat saaneet alkunsa mm. Apulanta ja Tehosekoitin. ”Suomen upeimmaksi kunnalliseksi diskoksi” mainittu Kasisali avattiin 29. tammikuuta 1982. Tilojen rakentaminen ja saneeraus oli maksanut 1,9 miljoonaa markkaa. Avajaisdiskossa levyjä soitti Ilkka ”Igor” Viljanen ja kaupunginjohtajan tervehdyksen esitti Seppo Välisalo. Kattoon oli kiinnitetty peilipallo, ja parvella sijaitsivat tupakointitilat. 8-salilla järjestettiin 30.11.2019 "kuoppajaiskeikka", jossa esiintyi Lahti United, Peliteoria ja Aku. Sammonkatu 8:n tilat jouduttiin sulkemaan sisäilmaongelmien takia alkusyksystä 2019. ==Lähteet== Luokka:Lahden rakennukset ja rakennelmat
FS D’Estrées (1867)

D'Estrées oli Ranskan laivaston vuonna 1867 vesillelaskettu puurunkoinen Limier-luokan 1. luokan aviso, joka luokiteltiin vuonna 1876 3. luokan risteilijäksi. == Valmistus == Alus tilattiin Cherbourgin laivastontelakalta ja sen köli laskettiin 15. marraskuuta 1864. Alus laskettiin vesille 24. tammikuuta 1867 ja se aseistettiin 27. toukokuuta. Alus siirrettiin reserviin 28. elokuuta ja se otettiin palvelukseen 7. joulukuuta 1867.dossiersmarine.free.fr == Palvelus == Alus lähti 4. helmikuuta 1868 Cherbourgista Martiniquelle. Aluksen päällikkönä oli Desvarannes, kun se vieraili vuonna 1868 Québecissä ja Montréalissa. Se oli vuoden lopulla Haitin rannikolla valvomassa Ranskan etuja alueella. Alus poistettiin alusluettelosta 2. huhtikuuta 1891 Toulonissa. == Lähteet == * === Viitteet === Luokka:Limier- luokan risteilijät
FS Hamelin (1866)

Hamelin oli Ranskan laivaston vuonna 1866 vesillelaskettu puurunkoinen Limier- luokan 1. luokan aviso, joka luokiteltiin vuonna 1876 3. luokan risteilijäksi. == Valmistus == Alus tilattiin Lorientin laivastontelakalta ja sen köli laskettiin 6. toukokuuta 1864. Alus laskettiin vesille 16. syyskuuta 1866 ja se liitettiin laivastoon vuonna 1868. Alus sijoitettiin reserviin, mistä se otettiin aktiivipalvelukseen vuonna 1869.dossiersmarine.free.fr == Palvelus == Alus kuului vuosina 1877-1878 Etelä-Atlantille sijoitettuun laivasto- osastoon. Se osallistui 16. heinäkuuta 1884 Minh-joelle tehtyyn iskuun Bayardin ja La Galissonnièren kanssa. Hamelin poistettiin alusluettelosta 12. heinäkuuta 1887. Elokuusta alkaen se oli Ajacciossa satamapuolustuksen keskuksena aina vuoteen 1894 saakka. Aluksesta tehtiin proomu vuonna 1889 ja se liitettiin seuraavana vuonna Céresiin. Vuonna 1894 se oli l'Entreprenantin proomuna, mistä se siirrettiin vuotta myöhemmin Bonifacioon sijoitettujen hävittäjien emälaivaksi, missä tehtävässä se oli aina vuoteen 1910 saakka. == Lähteet == * === Viitteet === Luokka:Limier-luokan risteilijät Luokka:Kiinan–Ranskan sota
Moreton (Dorset)

Moreton on kylä Fromejoen varrella Dorsetin kreivikunnassa Englannissa, Yhdistyneessä kuningaskunnassa. Kylä sijaistsee Dorchesterista noin 13 kilometriä itään. Kylän asukasluku oli 270 vuonna 2001. Arabian Lawrencena tunnettu brittiläinen sotilashenkilö T. E. Lawrence asui kylässä. Clouds Hill -talo, jossa Lawrence asui kuolemaansa saakka, on nykyään avoinna vierailijoille. Lawrence haudattiin Moretonin kirkon hautausmaalle. == Lähteet == == Aiheesta muualla == * Moretonin verkkosivut Luokka:Englannin kylät
FS L'Hermitte (1867)

L'Hermitte oli Ranskan laivaston vuonna 1867 vesillelaskettu puurunkoinen Limier-luokan 1. luokan aviso. == Valmistus == Alus tilattiin Brestin laivastontelakalta ja sen köli laskettiin 1864. Alus laskettiin vesille 4. heinäkuuta 1867 ja se liitettiin laivastoon 16. kesäkuuta 1870.dossiersmarine.free.fr == Palvelus == L'Hermitte poistettiin alusluettelosta 7. joulukuuta 1874. == Lähteet == * === Viitteet === Luokka:Limier-luokan risteilijät
FS Limier (1866)

Limier oli Ranskan laivaston vuonna 1866 vesillelaskettu puurunkoinen Limier- luokan 1. luokan aviso, joka luokiteltiin vuonna 1876 3. luokan risteilijäksi. == Valmistus == Alus tilattiin Brestin laivastontelakalta ja sen köli laskettiin 7. maaliskuuta 1865. Alus laskettiin vesille 1866 ja se liitettiin laivastoon vuonna 1868.dossiersmarine.free.fr == Palvelus == Limier saapui 16. huhtikuuta 1868 Lorientiin ja se poistettiin alusluettelosta 23. lokakuuta. Se oli varastoaluksena Lorientissa vuosina 1888-1894, jonka jälkeen se oli hiiliproomuna aina vuoteen 1931 saakka. == Lähteet == * === Viitteet === Luokka:Limier-luokan risteilijät
FS Volta (1867)

Volta oli Ranskan laivaston vuonna 1867 vesillelaskettu puurunkoinen Limier- luokan 1. luokan aviso, joka luokiteltiin vuonna 1876 3. luokan risteilijäksi. == Valmistus == Alus tilattiin Cherbourgin laivastontelakalta ja sen köli laskettiin 4. huhtikuuta 1867. Alus laskettiin vesille 4. kesäkuuta 1867 ja se liitettiin laivastoon vuonna 1869.dossiersmarine.free.fr == Palvelus == Alus lähti 6. tammikuuta 1969 St. Denisistä Madagaskarille Tamataveen, mistä se palasi St. Denisiin 16. tammikuuta. Alus riisuttiin asesita 1. tammikuuta 1872 Cherbourgissa ja se aseistettiin uudelleen 5. elokuuta 1873. Alus lähti 15. huhtikuuta 1876 Etelä-Amerikkaan. Se jatkoi matkaansa Valparaisosta Montevideoon 29. toukokuuta ja alus oli Rio de Janeirossa 13.-30. kesäkuuta. Alus oli Brestissä 15. elokuuta, mistä se käväisi Cherbourgissa 17. elokuuta. Alus liitettiin Japanissa ja Kiinassa toimivaan laivasto-osastoon 1881. Se osallistui 23. elokuuta Kelungin taisteluun. Volta poistettiin alusluettelosta 16. toukokuuta 1892 ja se romutettiin vuonna 1894. == Lähteet == * === Viitteet === Luokka:Limier-luokan risteilijät Luokka:Kiinan–Ranskan sota
Joe Smith

Joe Smith -nimisiä henkilöitä ovat: * Joe Smith (1902–1937), yhdysvaltalainen trumpetisti === Kuvitteellisia henkilöitä === * Joe Smith, lontoolainen seikkailija Martti "Huuhaa" Innasen radiokuunnelmissa * Joe Smith, vihollisvakoojien sieppaama sotatarviketehtaan työntekijä elokuvassa Joe Smith, American
Prags

Prags (, ja ) on kunta Etelä-Tirolin maakunnassa Italiassa. Prags sijaitsee Pragsinlaaksossa () Dolomiittien läheisyydessä, noin 60 kilometriä koilliseen maakunnan pääkaupungista Bolzanosta. Kunnan asukasluku on 652 (31.12.2015) ja pinta-ala 90,25 km2. == Lähteet == == Aiheesta muualla == * Viralliset sivut Luokka:Etelä-Tirolin kunnat
Suomen melonta- ja soutuliitto

Suomen melonta- ja soutuliiton (lyh. SMSL, ) tarkoituksena on ylläpitää ja edistää melontaa ja soutua kilpa- ja huippu-urheiluna, kunto- ja harrasteliikuntana sekä niihin liittyvää kansalaistoimintaa, edistää väestön hyvinvointia ja terveyttä sekä tukea lasten ja nuorten kasvua ja kehitystä lajiensa avulla. Lisäksi liiton tarkoituksena on liikunnan avulla edistää tasa-arvoa ja suvaitsevaisuutta sekä tukea kulttuurien monimuotoisuutta ja luonnon kestävää kehitystä. Liiton toiminnan perustana ovat liikunnan eettiset arvot ja urheilun reilun pelin perusteet. SMSL toimii Suomessa toimivien melonta- ja soutuyhteisöjen keskusjärjestönä ja yhdyssiteenä, sekä niiden henkilöjäsenten yleisten ja yhteisten etujen valvojana, jotka näiden sääntöjen edellyttämin tavoin edistävät melontaa ja soutua Suomessa. Liitto on Suomen Olympiakomitean, kansainvälisen kanoottiliiton (International Canoe Federation, ICF) sekä kansainvälisen soutuliiton (Fédération Internationale des Sociétés d’Aviron, FISA) jäsen. == Talous == Suomen melonta- ja soutuliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 2 495 505 euroa. Vuosittainen tuki on ollut vuodesta 2023 lähtien 400 000 euroa. ==Lähteet== Suomen melonta- ja soutuliitto Luokka:Suomen melonta Luokka:Suomen soutu
Jao

Jao on Kaakkois-Afrikassa puhuttu bantukieli. Sitä puhuu äidinkielenään 2,2 miljoonaa ihmistä Malawissa, noin puoli miljoonaa Mosambikissa, Tansaniassa ja joitakin satoja Sambiassa. Jaon läheisimmät sukukielet ovat mwera, makonde ja machinga. == Lähteet == Luokka:Bantukielet Luokka:Malawin kielet Luokka:Mosambikin kielet Luokka:Tansanian kielet Luokka:Sambian kielet
Toispuoleinen derivaatta

Toispuoleinen derivaatta on matematiikassa yhden muuttujan funktion derivaatta, joka on määritelty erotusosamäärän raja-arvona vain toiselta puolelta tarkastelupistettä. Tällöin käytetään toispuoleista raja-arvoa. Usean muuttujan funktioilla vastaava käsite on suunnattu derivaatta, jossa annetussa suunnassa voidaan myös määrittää toispuoleinen derivaatta tarkastelupisteen läheisyydessä. == Merkintöjä == Funktion normaali derivaatta pisteessä x_0 voidaan merkitä esimerkiksi f'(x_0). Funktion vasemmanpuoleinen derivaatta meriktään vastaavasti f'_-(x_0) ja oikeanpuoleinen derivaatta f'_+(x_0). Samat derivaatat voidaan esittää myös merkinnöillä f'(x_0-) tai f'(x_0+). == Määritelmä == Funktion derivaatan perusmäärritelmä käyttää yleensä toista erotusosamäärän raja-arvoa : f'(x_0) = \lim_{x\to x_0}\frac{f(x)-f(x_0)}{x-x_0}=\lim_{h\to 0}\frac{f(x_0+h)-f(x_0)}{h} Perusmääritelmästä voidaan johtaa oikeanpuoleinen derivaatta erotusosamäärän avulla. Silloin muuttuja lähestyy tarkastelupistettä sen oikeasta suunnasta eli erotusmäärän arvot lasketaan luvuilla, jotka ovat x_0. Tämä merkitään :f'_+(x)= \lim_{x\to x_0+}\frac{f(x)-f(x_0)}{x-x_0}=\lim_{h\to 0+}\frac{f(x_0+h)-f(x_0)}{h} . Vastaava vasemmanpuoleinen derivaatta merkitään :f'_-(x)= \lim_{x\to x_0-}\frac{f(x)-f(x_0)}{x-x_0}=\lim_{h\to 0-}\frac{f(x_0+h)-f(x_0)}{h} . Siinä lasketaan erotusosamäärän arvot luvuilla x, jotka ovat eli tarkastelupistettä lähestytään vasemmalta puolelta. == Käyttö == === Derivaatan määritelmä === Derivaatta voidaan määritellä perusmääritelmänsä lisäksi kahden eri suunnasta otetun toispuoleisen raja- arvon avulla. Silloin erotusmäärän toispuoleiset raja-arvot eli toispuoleiset derivatat tulee olla olemassa ja yhtäsuuret. Tämä arvo on samalla derivaatan arvo. Useamman muuttujan funktiolla tietyssä suunnassa otetut toispuoleiset suunnatut derivaatat tulee olla olemassa ja arvoltaan yhtäsuuret. === Derivaatta välin päätepisteessä === Derivaatan perusmääritelmässä tarkastelupistettä tulisi voida lähestyä molemmista suunnista. Mikäli derivaatta määritellään funktion määrittelyjoukon reunapisteen suhteen, ei raja-arvoa voida määrittää kuin yhdestä suunnasta. Jos derivaatta määritetään välin (siis esimerkiksi \scriptstyle [a,b], \scriptstyle (a,b], \scriptstyle [a,b), tai \scriptstyle (a,b)) pisteessä \scriptstyle a, tulee soveltaa vain oikeanpuoleista raja-arvoa ja tulokseksi saadaan oikeanpuoleinen derivaatta, joka hyväksytään derivaatan arvoksi. Jos derivaatta määritetään pisteessä \scriptstyle b, tulee soveltaa vasemmanpuoleista raja-arvoa ja derivaataksi tulee vasemmanpuoleinen derivaatta. === Paloittain määritellyt funktiot === Paloittain määriteltyjen funktioiden lauseke voi olla tarkastelupisteen eri puolilla eri, jolloin kummallekin puolelle on tehdään eri derivaatan määritykset. Toispuoleiset derivaatat määritetään eri funktion lausekkeita käyttäen, vaikka lähestytäänkin samaa tarkastelupistettä. == Lähteet == == Kirjallisuutta == * Luokka:Differentiaalilaskenta Luokka:Analyysi
Heksatsinoni

Heksatsinoni (C12H20N4O2) on triatsiinijohdannaisiin kuuluva orgaaninen yhdiste. Yhdistettä käytetään rikkaruohomyrkkynä. Suomessa heksatsinonin käyttö on ollut kiellettyä vuodesta 2000 alkaen ja koko EU:n alueella käyttö kiellettiin marraskuussa 2002 Euroopan komission asetuksella. == Ominaisuudet == Heksatsinoni on huoneenlämpötilassa valkoista kiteistä ainetta. Yhdiste liukenee hyvin veteen ja moniin orgaanisiin liuottimiin kuten metanoliin, asetoniin, kloroformiin, heksaaniin ja bentseeniin. Heksatsinoni on laajakirjoinen rikkaruohomyrkky ja vaikuttaa estämällä kasvien yhteyttämistä. Suuren vesiliukoisuutensa vuoksi heksatsinoni pääsee helposti käytön yhteydessä pohjavesiin.Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: Herbicides, Kirk-Othmer Encyclopedia of Chemical Technology, John Wiley & Sons, New York, 2004. Viitattu 17.10.2014 == Valmistus ja käyttö == Heksatsinonisynteesin lähtöaineet ovat syanamidi ja metyyliklooriformiaatti. Näiden kondensaatiotuote metyloidaan dimetyylisulfoksidin avulla ja muodostuva tuote reagoi sykloheksyyli-isosyanaatin ja dimetyyliamiinin kanssa muodostaen heksatsinonia. : Heksatsinonia käytetään rikkaruohomyrkkynä havupuu-, sinimailas-, ananas- ja sokeriruokoviljelmillä. Yhdiste tehoaa niin yksivuotisiin kuin monivuotisiinkin kasveihin. Heksatsinoni vahingoittaa lehtipuita. == Lähteet == == Aiheesta muualla == *Toxin and Toxin Target Database (T3DB): Hexazinone *Kyoto Encyclopedia of Genes and Genomes (KEGG): Hexazinone *ChemBlink: Hexazinone Luokka:Kasvintorjunta-aineet
Lozi

Lozi (omakielinen nimi: siLozi) on eteläisessä Afrikassa puhuttu bantukieli. Sitä puhuu äidinkielenä noin 600 000 ihmistä Sambiassa, 70 000 Zimbabwessa, 29 000 Namibiassa ja 14 000 Botswanassa. Lozi kuuluu sotho-tswana-kielten alaryhmään yhdessä muun muassa eteläsothon, pohjoissothon ja tswanan kanssa. Kieltä kirjoitetaan latinalaisin aakkosin. Raamattu käännettiin kokonaisuudessaan loziksi ensimmäisen kerran vuonna 1951. == Fonologia == === Konsonantit === Labiaali Alveolaari Palataali Velaari Glottaali Nasaali m n ɲ ŋ Klusiili b d k Affrikaatta d͡ʒ Frikatiivi f z ʃ x h Lateraali l Puolivokaali j w Lähde: === Vokaalit === Etinen Keskinen Takainen Suppea i u Lähes suppea ɪ ʊ Puolisuppea e o Puoliavoin ɛ ɔ Avoin a Lähde: == Lähteet == Luokka:Bantukielet Luokka:Sambian kielet Luokka:Zimbabwen kielet Luokka:Namibian kielet Luokka:Botswanan kielet
Epävarma kohtalo

Epävarma kohtalo () on vuonna 1949 ensi-iltansa saanut, Mervyn LeRoyn ohjaama yhdysvaltalainen film noir -tyylinen rikosdraamaelokuva. Sen pääosissa ovat Barbara Stanwyck, James Mason, Van Heflin ja Ava Gardner. Epävarma kohtalo perustuu Marcia Davenportin samannimiseen romaaniin East Side, West Side (1947), jonka pohjalta Isobel Lennart laati elokuvan käsikirjoituksen. Elokuvan tuotti Voldemar Vetluguin, ja sen tuotanto- ja levittäjäyhtiönä oli Metro-Goldwyn-Mayer. ==Juoni== Epävarma kohtalo kertoo elegantista yläluokkaan kuuluvasta newyorkilaisesta avioparista, jonka onnen tuhoaa viettelevä malli. Tämä johtaa juonitteluihin ja lopulta murhaan... ==Näyttelijät== ==Tuotanto== Tuotantoyhtiö MGM osti Marcia Davenportin romaanin elokuvaoikeudet 200 000 dollarilla vuonna 1947. Elokuvan esituotannon aikana muun muassa Greer Garsonia, Fred MacMurrayta, Claudette Colbertia, Arlene Dahlia ja Mary Astoria harkittiin pääosiin. Epävarma kohtalo kuvattiin lähinnä New Yorkin Manhattanilla vähän yli 1,7 miljoonan dollarin budjetilla. Elokuvan kuvaukset olivat alkaneet 11. heinäkuuta ja päättyneet elokuun puolessa välissä 1949. Epävarma kohtalo jäi Gale Sondergaardin viimeiseksi elokuvaksi kahdeksikymmeneksi vuodeksi; hän teki seuraavan elokuvansa vasta vuonna 1969. Syynä oli Sondergaardin ja hänen aviomiehensä Hollywoodin mustalle listalle joutuminen. ==Julkaisu ja vastaanotto== Epävarma kohtalo sai Yhdysvaltain ensi-iltansa New Yorkissa 22. joulukuuta vuonna 1949, ja maanlaajuiseen teatterilevitykseen elokuva pääsi 10. helmikuuta 1950. Suomessa elokuva sai ensi-iltansa 8. kesäkuuta vuonna 1951. MGM:n merkintöjen mukaan Epävarma kohtalo tuotti yhteensä 2 540 000 dollaria kotimaan ja ulkomaiden teatterilevityksissä. MGM sai voittoa 31 000 dollarin verran. Epävarma kohtalo julkaistiin Yhdysvalloissa ensimmäisen kerran VHS:nä vuonna 1991. Warner Home Video julkaisi elokuvan DVD:nä Yhdysvalloissa 30. lokakuuta vuonna 2007 omana julkaisunaan, mutta myös osana The Barbara Stanwyck Signature Collection -kokoelmaa. ==Lähteet== ==Aiheesta muualla== * * * * Epävarma kohtalo TCM Movie Databasessa Luokka:Vuoden 1949 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Film noir -elokuvat Luokka:Yhdysvaltalaiset rikosdraamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Mervyn LeRoyn ohjaamat elokuvat Luokka:New Yorkissa tapahtuvat elokuvat Luokka:Metro-Goldwyn-Mayerin elokuvat
Lamba

Lamba on Sambiassa ja Kongon demokraattisessa tasavallassa puhuttu bantukieli. Sitä puhuu vuoden 2010 väestönlaskennan mukaan äidinkielenä ihmistä. Lamba kuuluu sabi-kielten alaryhmään yhdessä muun muassa bemban, tumbukan, lala- bisan ja seban kanssa. == Lähteet == Luokka:Bantukielet Luokka:Sambian kielet Luokka:Kongon demokraattisen tasavallan kielet
Kielletty menneisyyteni

Kielletty menneisyyteni (; myös Carriage Entrance) on vuonna 1951 ensi-iltansa saanut Robert Stevensonin ohjaama yhdysvaltalainen draamaelokuva, jonka pääosissa ovat Robert Mitchum, Ava Gardner ja Melvyn Douglas. Kielletty menneisyyteni perustuu Polan Banksin romaaniin Carriage Entrance (1947), jonka pohjalta Leopold Atlas teki sovituksen ja Marion Parsonnet käsikirjoituksen. Polan Banks oli myös elokuvan tuottajana Robert Sparksin ohella. RKO Radio Pictures oli elokuvan tuotanto- ja levittäjäyhtiönä. ==Juoni== Kielletty menneisyyteni sijoittuu 1890-luvun New Orleansiin, missä hämärän menneisyyden omaava Barbara Beaurevel (Ava Gardner) päättää kostaa hänen entiselle kosijalleen, joka hylkäsi hänet. Barbaran kylmäverinen suunnitelma johtaa murhaan, jonka syylliseksi joutuu syytön mies. ==Näyttelijät== ==Tuotanto== Elokuvan esituotantovaiheessa elokuvan päärooleihin valittiin aluksi Ann Sheridan ja Robert Young, joka pian vetäytyi projektista. Sheridan sai päättää vastanäyttelijänsä, ja kun Young vetäytyi projektista, Sheridan harkitsi Franchot Tonea, John Lundia, Charles Boyeria, Richard Contea ja Robert Mitchumia. Lopulta Mitchum palkattiin miespääosaan, mutta Sheridan jättäytyi pois elokuvasta. Sheridanin tilalle palkattiin Ava Gardner, jonka RKO lainasi Metro-Goldwyn-Mayerilta elokuussa 1949. Kielletty menneisyyteni kuvattiin työnimellä Carriage Entrance. Elokuvan kuvaukset alkoivat 3. lokakuuta 1949, ja sitä kuvattiin lähinnä Kalifornian alueella. Elokuvan kuvaukset saatiin päätökseen 16. marraskuuta 1949. ==Julkaisu ja vastaanotto== Kielletty menneisyyteni sai Yhdysvaltain ensi-iltansa 21. huhtikuuta vuonna 1951 ja Suomen 14. joulukuuta 1951. Kielletty menneisyyteni tuotti vuoden 1951 aikana Yhdysvaltain teatterilevityksessä 1 150 000 dollaria. Elokuva ei ollut kaupallinen menestys, koska se jäi tappiolle 700 000 dollarin verran. Kielletty menneisyyteni julkaistiin Yhdysvalloissa VHS:nä 29. tammikuuta 1992. Elokuvan DVD-julkaisun julkaisi Warner Bros. Digital Distribution 27. marraskuuta vuonna 2012. ==Lähteet== ==Aiheesta muualla== * * * * Kielletty menneisyyteni TCM Movie Databasessa Luokka:Vuoden 1951 yhdysvaltalaiset elokuvat Luokka:Melodraamat Luokka:Robert Stevensonin ohjaamat elokuvat Luokka:Yhdysvaltalaiset historialliset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat
My Vitriol

My Vitriol on englantilainen vaihtoehtorock-yhtye. Yhtyeen perustivat laulaja- kitaristi Som Wardner ja rumpali Ravi Kesavaram vuonna 1998 Lontoossahttp://www.allmusic.com/artist/my-vitriol-mn0000623388/biography. My Vitriolin nykykokoonpanoon kuuluvat kitaristi Seth Taylor ja basisti Tatia Starkey. Yhtyeen suurimpiin vaikuttajiin kuuluvat muun muassa The Smashing Pumpkins, My Bloody Valentine ja Nirvana. Yhtyeen nimi juontaa juurensa brittikirjailija Graham Greenen romaanista Kiveä kovempi. My Vitriolin debyyttialbumi Finelines julkaistiin vuonna 2001. Albumi saavutti sijan 24. Britannian albumilistallahttp://www.officialcharts.com/archive- chart/_/3/2001-03-17/. Levystä miksattiin uusi versio Yhdysvaltojen markkinoille vuonna 2002https://www.facebook.com/myvitriol/info. Levy kantoi nimeä "Finelines / Between the Lines", ja se sisälsi debyyttialbumin lisäksi toisen levyn b-puolia ja harvinaisuuksia. Yhtye jäi tauolle vuonna 2002 tarkoituksena äänittää seuraaja debyyttialbumille. My Vitriol julkaisi singlen "This Time" salannimellä "A Secret Society" vuonna 2007https://www.facebook.com/myvitriol/posts/505765386134680 sekä ep:n "A Pyrrhic Victory" samana vuonna, mutta uusi albumi antoi odottaa itseään. Vuonna 2013 yhtye ilmoitti toisen levyn julkaisusta. Levy oli tarkoitus julkaista yhteisörahoitus PledgeMusic- palvelunhttp://www.pledgemusic.com/projects/myvitriol kautta vuoden 2014 alussa, mutta julkaisua lykättiin useaan otteeseen. Keväällä 2014 yhtye tiedotti, että se ei julkaise toista albumiaan palvelun kautta. Levyä rahoittaneille luvattiin harvinaisuuksia sisältävä julkaisu, "The Secret Sessions". Albumi on vielä julkaisematta. My Vitriol on peruuttanut kaksi Suomen-konserttia. Yhtyeen oli tarkoitus paikata toista englantilaisyhtyettä, Musea, Provinssirockissa vuonna 2001,http://www.provinssirock.fi/v2001 mutta yhtye joutui lopulta myös itse perumaan esiintymisensä. Myös vuoden 2009 Helsingin Nosturinhttp://www.elmu.fi/node/581 keikka peruuntui. ==Diskografia== ===Studioalbumit=== * Finelines (2001) * Finelines / Between the Lines (2002) * The Secret Sessions (2016) ===Livealbumit=== Cast in Amber (2006) ===EP:t ja singlet=== *"Always" / "Pieces" (1999) *"Losing Touch" (2000) *"Cemented Shoes" (2000) *"Pieces" (2001) *"Always: Your Way" (2001) *"Grounded" (2001) *"Moodswings" / "The Gentle Art Of Choking" (2002) *"This Time" (Yhtye julkaisi singlen salanimellä 'A Secret Society', 2007) *"A Pyrrhic Victory EP" (2007) ==Lähteet== Luokka:Brittiläiset vaihtoehtorockyhtyeet
Fakala

Fakala on maalaiskunta Moptin alueen Djennén piirissä Malissa. Sen keskuskylä Sofara sijaitsee Nigerin sivujoen Banin varrella 40 kilometriä Djennéstä koilliseen. Kunnassa on 32 700 asukasta (vuonna 2009). Fakalan kunta rajoittuu lounaassa Djennén piirin Madiaman, lännessä Djennén ja Femayen, pohjoisessa Moptin piirin Soyen ja Sion, idässä Bandiagaran piirin Bara Saran ja Timnirin sekä etelässä Ségoun alueen Tominianin piirin Timissan kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Osa kunnasta sijaitsee Banin tulva-alueella. Kuntaan kuuluu 30 kylää ja 31 pikkukylää. Asukkaat ovat fulbeja, bambaroita, bozoja, dogoneja, soninkeja ja boboja. Yleisimmät kielet ovat fulani ja bambara. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, riisi, durra ja nykyään myös maapähkinä. Kotieläimiä ovat naudat, lampaat, vuohet ja aasit. Sofarassa pidetään suuret markkinat. Sofaran ohi kulkee Bamakon ja Moptin välinen maantie RN6. Palveluihin kuuluu kymmenen alakoulua, yksi yläkoulu, koulutus- ja kehittämiskeskus (CED) sekä terveysasema. ==Lähteet== Luokka:Djennén piiri Luokka:Malin kunnat
Derary

Derary on maalaiskunta Moptin alueen Djennén piirissä Malissa. Sen keskuskylä Gagna sijaitsee Nigerjoen tulva-alueella 15 kilometriä Djennéstä pohjoiseen. Kunnassa on 6 600 asukasta (vuonna 2009). Deraryn kunta rajoittuu idässä Djennén piirin Femayen, etelässä Djennén, lännessä Ouro Alin ja pohjoisessa Kéwan sekä koillisessa Moptin piirin Soyen kuntiin. Seutu kuuluu Sahelin vyöhykkeeseen. Kunnan alueella virtaa Nigerin ja Banin haarajokia. Kuntaan kuuluu kahdeksan kylää. Asukkaat ovat bambaroita, fulbeja ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat riisi, hirssi, durra ja maissi. Kunnan liikenneyhteydet ovat huonot. Tulva- aikaan voidaan käyttää vain vesiteitä. Palveluihin kuuluu neljä alakoulua, kaksi koulutus- ja kehittämiskeskusta (CED) sekä terveysasema. ==Lähteet== Luokka:Djennén piiri Luokka:Malin kunnat
Angela Plöger

Angela Plöger (s. 1942) on saksalainen kääntäjä, joka on saksantanut suomenkielistä kirjallisuutta, kuten nykydraamaa, Sofi Oksasen teoksia ja Katja Ketun romaanin Kätilö. Plöger on valmistunut suomen kielen tohtoriksi Hampurin yliopistosta.Sofin vanavedessä, Ihmiset, Suomen Kuvalehti 42/2014 sivu 61 Plöger sai vuonna 2014 valtion ulkomaisen kääntäjäpalkinnon. ==Lähteet== ==Aiheesta muualla== *Kääntäjäkohtaaminen käytävällä, Finlit.fi Luokka:Saksalaiset kielenkääntäjät Luokka:Vuonna 1942 syntyneet Luokka:Elävät henkilöt
Tornipuolustus

Tornipuolustus (engl. tower defense tai tower defence) on reaaliaikaisen strategiapelin alalajityyppi. Lajityypin peleissä pelaajan tavoitteena on estää vastustajia ylittämästä karttaa asettamalla torneja, jotka ampuvat ja vahingoittavat vastustajia näiden edetessä. Vastustajilla ja torneilla on eri tyyppisiä ominaisuuksia ja kustannuksia, jotka kasvavat pelin edetessä. Voitetuista vastustajista pelaaja rahaa tai pisteitä, joita käytetään tornien ostamiseen, rakentamiseen tai päivittämiseen. Tornien valitseminen ja sijoittelu ovat olennainen osa pelistrategiaa. Lajityypin alkuun viitataan StarCraftin ja Warcraft III:n muokatuilla kartoilla. Atarin Rampart sanotaan olleen lajityypin ensimmäinen peli. Suuri hyppäys lajityypin suosiossa tapahtui älypuhelinpelien suosion kasvun myötä. Esimerkkejä lajityypin peleistä on muun muassa Plants vs. Zombies ja Bloons Tower Defense -pelit sekä suomalaisen Supercellin kehittämä mobiilipeli Clash Royale. Myös Final Fantasy VII sisälsi tornipuolustusminipelin. Tornipuolustuspelien omana alalajina on myös käänteinen tornipuolustuspeli, jossa pelaajan tarkoituksena on komentaa ja parantaa hyökkäävää joukko-osastoa ja tuhota niiden kohtaamat viholliset. Tästä esimerkkinä ovat Anomaly: Warzone Earth ja sen jatko-osat. == Lähteet == * Luokka:Videopelien lajityypit
Pohjoisluzonilaiset kielet

Pohjoisluzonilaiset kielet on malaijilais-polynesialaisten kielten alaryhmä, johon kuuluvia kieliä puhutaan pääasiassa Filippiineillä Luzonin saaren pohjois- ja keskiosassa. Pohjoisluzonilaisiin kieliin kuuluvat muun muassa iloko, pangasinan, bontok, kankanai, ifugao ja kalinga. == Lähteet ==
Bontok

Bontok on Filippiineillä Luzonin saaren pohjoisosassa puhuttu malaijilais- polynesialainen kieli. Sitä puhuu äidinkielenään noin ihmistä. Kieli on läheistä sukua kankanaille ja muodostaa sen kanssa pohjoisluzonilaisiin kieliin kuuluvan bontok-kankanain alaryhmän. == Lähteet == Luokka:Pohjoisluzonilaiset kielet Luokka:Filippiinien kielet
Kankanai

Kankanai on Filippiineillä Luzonin saaren pohjoisosassa puhuttu malaijilais- polynesialainen kieli. Sitä puhui vuoden 1990 väestönlaskennassa äidinkielenään ihmistä. Kankanai jaetaan keski- ja pohjoiskankanain murteisiin. Kieli on läheistä sukua bontokille ja muodostaa sen kanssa pohjoisluzonilaisiin kieliin kuuluvan bontok-kankanain alaryhmän. == Lähteet == Luokka:Pohjoisluzonilaiset kielet Luokka:Filippiinien kielet
Kehräjäkälät

Kehräjäkälät (Lecanora) on kehräjäkälien heimoon kuuluva suku. Siihen kuuluu erittäin paljon lajeja. Suvun lajit ovat muodoltaan rupimaisia. Kotelomaljat ovat koholla, mutta niiden reunus voi vanhoilla yksilöillä kadota. Sekovarren sisällä on usein kuromapulloja. Kehräjäkälät kasvavat joko kivien päällä tai maassa. Sukuun kuuluvia lajeja ovat haavankehräjäkälä (L. allophana) ja louhukehräjäkälä (Lecanora subcarnea). == Lähteet == == Aiheesta muualla == * Laji.fi: Kehräjäkälät (Lecanora) * UniProt: Taxonomy - Lecanora * Global Biodiversity Information Facility (GBIF): Lecanora * Consortium of Lichen Herbaria: Lecanora * PheroBase: Semiochemicals of Genus Lecanora *
Dandougou Fakala

Dandougou Fakala on maalaiskunta Moptin alueen Djennén piirissä Malissa. Sen keskuskylä Konio sijaitsee Banijoen tulva-alueen itäreunalla 25 kilometriä Djennéstä etelään. Kunnassa on 9 800 asukasta (vuonna 2009). Dandougou Fakalan kunta rajoittuu lännessä Djennén piirin Niansanarién ja Pondorin, pohjoisessa Djennén ja koillisessa Madiaman sekä kaakossa ja etelässä Ségoun alueen Tominianin piirin Ouanin ja Fangasson ja Sanin piirin Baramandougoun kuntiin. Seutu kuuluu Sahelin ja Sudanin siirtymävyöhykkeeseen. Kunnan alueella virtaa Bani, joka muodostaa useita ajoittain kuivuvia järviä. Kuntaan kuuluu kymmenen kylää. Asukkaat ovat bambaroita, markoja, bozoja ja fulbeja. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra ja maapapu. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Konion markkinat ovat yhdet alueen suurimmista. Koniosta on yhteys Bamakon ja Moptin väliselle RN6-maantielle. Palveluihin kuuluvat viisi alakoulua, koraanikoulu, yläkoulu ja terveysasema. ==Lähteet== Luokka:Djennén piiri Luokka:Malin kunnat
Keskifilippiiniläiset kielet

Keskifilippiiniläiset kielet on malaijilais-polynesialaisten kielten alaryhmä, johon kuuluvia kieliä puhutaan pääasiassa Filippiinien keski- ja eteläosassa. Ryhmään kuuluu Filippiinien pääkieli tagalog (filipino) sekä viitisenkymmentä muuta kieltä, joista puhutuimpia ovat cebuano, hiligaino, waray-waray, keskibikol ja tausug. == Lähteet ==
Reynald Pedros

Reynald Pedros (s. 10. lokakuuta 1971 Orléans) on uransa jo päättänyt ranskalainen jalkapalloilija. Vasenjalkaisen Pedrosin pelipaikka oli keskikenttäpelaaja. Hänen kasvattajaseuransa oli FC Nantes, jota hän edusti vuoteen 1996 asti. Nantesin riveissä Pedros voitti vuonna 1995 Ligue 1:n ja oli seuraavana vuonna Mestareiden liigan välierissä. Vuonna 1997 hän siirtyi Italiaan, jossa hän edusti AC Parmaa ja SSC Napolia, ennen kuin palasi takaisin kotimaahansa vielä samana vuonna. Pedros kierteli vuodet 1998-2003 eri seuroja Ranskassa, kunnes vuonna 2004 hän siirtyi qatarilaiseen Al- Khoriin. Pedros lopetti uransa vuonna 2009 sveitsiläisessä amatöörijoukkueessa FC Baulmesissa. Kaiken kaikkiaan hän edusti urallaan 12 eri seuraa viidessä eri maassa. Ranskan jalkapallomaajoukkueessa Pedros esiintyi 25 kertaa tehden neljä maalia. Häntä pidettiin yhtenä Ranskan lupaavimmista keskikenttäpelaajista. Pedros edusti maataan Nantesin pelaajana vuoden 1996 EM-kisoissa. Välierässä Tšekkiä vastaan Pedros kuitenkin epäonnistui ratkaisevassa pilkussa rangaistuspotkukisassa ollen ainoa epäonnistuja. Näin Ranska putosi kisoista. Pedrosista tehtiin syntipukki ja hän ei enää pelannut maajoukkueessa. Sanotaan, että yksi rangaistuspotku pilasi Pedrosin lupaavan uran maajoukkueessa. Pedros on 172 cm pitkä. == Lähteet == * * http://www.national-football-teams.com/player/13977/Reynald_Pedros.html * Urheilusanomat 26/2014 Luokka:Ranskalaiset jalkapalloilijat Luokka:Vuonna 1971 syntyneet Luokka:Elävät henkilöt
KK Pärnu

Korvpalliklubi Pärnu (lyh. KK Pärnu) on koripalloseura Pärnusta, Virosta. Se pelaa maan pääsarjassa ja Baltian liigassa. Seura perustettiin vuonna 2000.http://www.kkparnu.ee/index.php/home/klubist ==Lähteet== == Aiheesta muualla == * Virallinen kotisivu * KK Parnu basketball team eurobasket.com Pärnu Luokka:Pärnu